व्यापार शिखर सम्मेलन को संबोधित करते हुए केंद्रीय मंत्री जी किशन रेड्डी ने कहा, पूर्वोत्तर राज्यों में एनएमईओ-ओपी की पहल से तेल पाम किसानों को काफी लाभ होगा, पूंजी निवेश बढ़ेगा, रोजगार सृजन होगा और आयात निर्भरता कम होगी। हाल ही में कैबिनेट के दो फैसले, तेल पाम के लिए खाद्य तेलों पर राष्ट्रीय मिशन और नरेंद्र मोदी सरकार द्वारा शुरू किए गए पूर्वोत्तर क्षेत्रीय कृषि विपणन निगम (नेरामैक) के पुनरुद्धार से पूर्वोत्तर क्षेत्र के कृषि क्षेत्र को एक बड़ा बढ़ावा मिलेगा ।